Aalborgs Stifts Adresseavis, 1827-01-27
Hans Hellighed Paven har fundet passende efter Tidernes Tarv og Leilighed, at tilbagegive Flekkerne Conca og Canemorto (beliggende ved de Pontinske Sumper og tilhørende den første Pederskirken Capitel, og den anden Jnquisitionsretten) den dem i de Franskes Tid fratagne Rettighed, at enhver dertil kommende Misgierningsmand derved skulle være fri for al Lovenes og Retfærdighedens videre Forfølgelse (Fristedsret, Jus asyli). J Anordningen hedder det, at dette er en Retfærdshandling, som skyldes disse Byer, om end Statens Vel skulde lide derunder. Fire Mile fra Hermannstadt, i Siebenbürgen, er en Kilde ved Foden af en Høi, der holder omtrent tre Fod i Omkreds, og er halvtredie Alen dyb. Vandet i denne Kilde har en mørk Farve og koger sex Tommer over Vandfladen, dog løber den aldrig over, og aldrig overskrider den sine Grændser. Dette Vand har den besynderlige Egenskab, at det er brændbart og flammer ligesom Viin geist, naar man med et Lys nærmer sig den paa sex Tommers Afstand. Bliver denne Kilde engang antændt, saa brænder den meget længe, og kan kun slukkes ved frisk paa kastet Jord. Flammerne stige omtrent sex Fod i Høiden, og fortærer Træ og andre brændbare Sager, naar man holder dem deri. Saalænge Flammen brænder, er Vandet koldt og har en svovlagtig, mineralsk Smag, men Flammen har ikke mindste Lugt. Øses Vand af Kilden, saa har det tabt sin Brændbarhed, og tjener ligesom anden Vand, til dermed at slukke Jld. Denne Mirakelkilde blev opdaget 1652, og 1672 opdagede man ved et andet Tilfælde dens forunderlige Egenskab. De omboende Bønder beskæftigede sig med at afbrænde høie Siv og Buske; derved gik Kilden i Brand, og tusinde Mennesker ilede til denne Egn for at see det punderlige Naturspil. Tre Fod i Omkreds fra denne Kilde vrer hverken Græs eller Mos, men længer fra er den yppigste Vegetation. Hos os bliver ofte paa Lykke og Fromme gravet efter Brøndvand til Huse og Haver. En hyppig Følge deraf er, at man forgiæves bortødsler Tid, Møje og Penge. Enten opdager man slet ikke Vand eller man finder det i en Dybde, hvor det kun kan benyttes ved Pumpen. Ofte vexle Jordlagene tæt ved Stedet, hvor der grave- og man vilde have fundet rigeligen Vand, havde man in gravet nogle Skridt til Siden. Derfor handle de langt klogere, som undersøge Bunden med et Jordbor førend de begynde et saa usikkert Arbeide. Men da ikke alle ere forsynede med saadanne, og denne Undersøgelse koster betydelig Møje, saa vilde maaske et andet simpelt og stedse ved Haanden havende Middel være velkomment. J Jtalien anvendes følgende: Man pulveriserer og blander 5 Lod ulæsket Kalk, 5 Lod Svovl, 5 Lod Grønspat og 5 Lod Virak vel sammen i en ny glasseret Leerpotte, og tildækker den med 5 Lod urenset Uld. Nu veier man Potten med samt dens Jndhold nøie, graver et Hul een Fod dybt i Jorden og sætter Potten, forsynet med et glasseret Laag, deri, og tilkaster igjen Hullet. Efter fire og tyve Timers Forløb opkaster man igjen Jorden og veier da atter Potten paa det nøiagtigste. Har den aftaget i Vægten, saa er der slet intet Vand at finde, men har den derimod tiltaget, saa finder man Vand i Dybde til følgende Forhold: Ved 2 Lods Forøgelse i Vægten findes Vand 75 Fod dybt, ved 4 Lod 50, ved 6 Lod 37 1/2, ved 8 Lod 25, ved 10 Lod 10 1/2 Fod dybt.